NARIADENIE KOMISIE (ES) č. 2244/2004

z 23. decembra 2004,

ktorým sa otvárajú colné kvóty na dovoz určitých spracovaných poľnohospodárskych výrobkov pôvodom z Rumunska do Spoločenstva v roku 2005

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na nariadenie Rady (ES) č. 3448/93 zo 6. decembra 1993 stanovujúce obchodné opatrenia uplatňované na niektoré tovary vznikajúce spracovaním poľnohospodárskych výrobkov (1), najmä na jeho článok 7 ods. 2,

so zreteľom na rozhodnutie Rady 98/626/ES z 5. októbra 1998 o uzatvorení Protokolu na prispôsobenie obchodných aspektov Európskej dohody medzi Európskymi spoločenstvami a ich členskými štátmi na jednej strane a Rumunskom na strane druhej s cieľom zohľadniť pristúpenie Rakúskej republiky, Fínskej republiky a Švédskeho kráľovstva k Európskej únii a výsledky rokovaní uruguajského kola o poľnohospodárstve vrátane zlepšení existujúceho preferenčného režimu (2), najmä na jeho článok 2 ods. 1,

keďže:

Protokol 3 o obchode so spracovanými poľnohospodárskymi výrobkami k Európskej dohode s Rumunskom, zmenený a doplnený Protokolom na prispôsobenie obchodných aspektov Európskej dohody, ustanovuje zníženie poľnohospodárskej zložky ciel uplatniteľných na dovoz niektorých spracovaných poľnohospodárskych výrobkov s pôvodom v Rumunsku v rámci limitov colných kvót. Uvedené kvóty by mali byť otvorené na rok 2005.

Opatrenia ustanovené v tomto nariadení sú v súlade so stanoviskom Riadiaceho výboru pre horizontálne otázky týkajúce sa obchodu so spracovanými poľnohospodárskymi výrobkami neuvedenými v prílohe I,

PRIJALA TOTO NARIADENIE:

Článok 1

Ročné colné kvóty Spoločenstva na spracované poľnohospodárske výrobky pôvodom z Rumunska uvedené v prílohe sú otvorené od 1. januára do 31. decembra 2005 za podmienok stanovených v uvedenej prílohe.

Článok 2

Colné kvóty Spoločenstva uvedené v článku 1 riadi Komisia v súlade s článkami 308 písm. a), 308 písm. b) a 308 písm. c) nariadenia (EHS) č. 2454/93.

Článok 3

Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

Uplatňuje sa od 1. januára 2005.

(1) Ú. v. ES L 318, 20.12.1993, s. 18. Nariadenie naposledy zmenené a doplnené nariadením (ES) č. 2580/2000 (Ú. v. ES L 298 z 25.11.2000, s. 5).

(2) Ú. v. ES L 301, 11.11.1998, s. 1.

(3) Ú. v. ES L 253, 11.10.1993, s. 1. Nariadenie naposledy zmenené a doplnené nariadením (ES) č. 2286/2003 (Ú. v. EÚ L 343, 31.12.2003, s. 1).

PRÍLOHA

Poradové číslo Kód KN Opis Kvóta na rok 2005 (v tonách) Uplatniteľná colná sadzba (1) 09.5431 ex 1704 Cukrovinky (vrátane bielej čokolády) bez obsahu kakaa, okrem extraktu sladkého drievka s obsahom sacharózy viac ako 10 % hmotnosti bez prídavku iných látok, spadajúce do kódu 1704 90 10 (2) 2 100 0 + ZPZ (znížená poľnohospodárska zložka) 09.5433 ex 1806 Čokoláda a iné potravinové prípravky s obsahom kakaa (2) okrem tých, ktoré spadajú do kódov KN 1806 10 15 alebo 1806 20 70 1 500 0 + ZPZ 09.5435 ex 1902 Cestoviny, varené aj nevarené, plnené alebo inak pripravené, okrem plnených cestovín spadajúcich do kódov KN 1902 20 10 a 1902 20 30, kuskus pripravený aj nepripravený 600 0 + ZPZ 09.5437 ex 1904 Pripravené potraviny získané napučaním alebo pražením obilia alebo obilných produktov (napr. pražené kukuričné vločky – corn flakes); obilie (iné ako kukurica) v zrnách alebo vo forme vločiek alebo inak spracované zrno (okrem múky a krúp), predvarené alebo inak pripravené, inde neuvedené alebo nezahrnuté, okrem produktov spadajúcich do kódu KN 1904 20 10 438 0 + ZPZ 09.5439 1905 Chlieb, zákusky, koláče, sušienky a ostatné pekárske výrobky, tiež obsahujúce kakao, hostie, prázdne oblátky používané na farmaceutické účely, oblátky, ryžové cesto a podobné výrobky 1 875 0 + ZPZ 09.5441 2101 30 19 2101 30 99 Náhradky praženej kávy Výťažky, esencie a koncentráty z náhradiek praženej kávy okrem praženej čakanky 163 0 + ZPZ 09.5443 2105 00 Zmrzlina a podobné výrobky tiež s obsahom kakaa 114 0 + ZPZ 09.5445 0405 20 10 0405 20 30 ex 2106 ex 3302 10 3302 10 29 Mliečne nátierky s hmotnostným obsahom tuku 39 % alebo viac, ale menej ako 75 % Potravinové prípravky inde nešpecifikované ani nezahrnuté okrem tých, ktoré spadajú do kódov KN 2106 10 20, 2106 90 20 a 2106 90 92, a okrem ochutených alebo farbených cukrových syiupov (2) Zmesi vonných látok a zmesi (vrátane alkoholových roztokov) na základe jednej alebo niekoľkých z týchto látok druhov používaných na výrobu nápojov: Ostatné 1 050 0 + ZPZ 09.5447 2202 90 91 2202 90 95 2202 90 99 Nealkoholické nápoje okrem ovocných alebo zeleninových štiav spadajúcich do kódu KN 2009 s obsahom produktov spadajúcich do kódov KN 0401 až 0404 alebo tuku získaného z produktov spadajúcich do kódov KN 0401 až 0404 100 0 + ZPZ

(1) ZPZ = znížená poľnohospodárska zložka (vypočítaná v súlade so základnými množstvami uvedenými v Protokole 3 k zmluve) uplatniteľná na množstevné obmedzenia kvót. Takéto znížené poľnohospodárske zložky podliehajú maximálnemu clu ustanovenému v spoločnom colnom sadzobníku, ak existujú, a v prípade výrobkov spadajúcich do kódov KN 1704 10 91, 1704 10 99, 2105 00 10, 2105 00 91 alebo 2106 90 10 podliehajú maximálnemu clu ustanovenému v zmluve.

(2) Okrem tovarov s podielom sacharózy na hmotnosti 70 % a viac (vrátane inertného cukru, ktorý je vyjadrený ako sacharóza) spadajúcich do kódov KN ex 1704 90 51, ex 1704 90 99, ex 1806 20 80, ex 1806 20 95, ex 1806 90 90 alebo ex 2106 90 98.